Diari Oficial de la Generalitat Valenciana


Sumari del DOGV 5721, del 11-03-2008 (2008/2675)

ACORD de 7 de novembre de 2007, de la Comissió Territorial d'Urbanisme de València relatiu a la modificació puntual de les normes subsidiàries en l'àmbit del c/ Tuejar de l'Eliana.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2675


Data del document
:   07-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Tuéjar
    * pla d'urbanisme

ACORD de 7 de novembre de 2007, de la Comissió Territorial d'Urbanisme de València relatiu a la modificació puntual de les normes subsidiàries en l'àmbit del c/ Tuejar de l'Eliana. [2008/2675]  
En relació amb l'expedient remés per l'Ajuntament de l'Eliana referit a la modificació puntual de les normes subsidiàries en l'àmbit del c/ Tuejar d'aquest municipi, es ressalten els antecedents i fonaments jurídics següents:  
Antecedents  
Primer. Tramitació municipal  
El projecte, que va tenir entrada en la Comissió Territorial d'Urbanisme amb data 27 de juliol de 2006, es va sotmetre a informació pública mitjançant un acord plenari de l'Ajuntament en sessió ordinària celebrada el dia 26 de gener de 2006. Una vegada transcorregut el corresponent període d'exposició pública (anunci en el diari Levante, de 3 de febrer de 2006, i en el DOGV núm. 5199, de 15 de febrer de 2006), durant el qual no s'hi van formular al·legacions, es va aprovar provisionalment per acord de la corporació de data 13 de juliol de 2006.  
Segon. Objecte  
El projecte té com a objecte modificar les alineacions dels solars afectats pel nou accés de l'autovia CV-35, consistent en la reducció de la superfície lucrativa de sòl urbà de la Zona d'ordenança industrial aïllada, en l'àmbit reparcel·lable del carrer Toixa.   
L'àmbit de la modificació que ens ocupa està delimitat en les normes subsidiàries vigents únicament a nivell gràfic, limítrof a l'autovia CV-35, el sòl del qual està classificat com a urbà amb ordenació detallada d'ús industrial.  
Aquesta reforma es justifica en la necessitat d'adequar el planejament general vigent al Projecte de construcció del tercer carril de l'autovia de Llíria en el tram de la A-7 a la Pobla de Vallbona, i permetre el desenvolupament del sòl urbà industrial del carrer Toixa, limítrof a l'esmentada infraestructura, actualment bloquejat a l'expectativa de coordinar ambdós documents, ja que el Projecte de la CV-35 ha variat sensiblement la forma del nou accés a l'Eliana, respecte al que va plantejar la COPUT, al seu dia, per a l'aprovació de les normes subsidiàries del municipi.  
Les modificacions preteses es concreten de forma comparativa amb el planejament vigent en el quadre resum següent:  
  
Tercer. Tramitació autonòmica   
Amb data 19 de setembre de 2006 s'han sol·licitat informes dels organismes següents:  
- conselleria d'Infraestructures i Transport. Divisió de Carreteres.  
- Diputació de València. Servei de Vies i Obres.  
- conselleria d'Infraestructura i Transport. DG de Transports.   
En relació amb els informes sectorials sol·licitats, s'indica que:  
a. Oficina del Pla de Carreteres de la conselleria d'Infraestructures, emés el 22 de juny de 2006, i amb data entrada de 20 de juny de 2006 emet informe en sentit favorable, amb el següent condicionant:  
«Vist l'expedient, s'emet informe favorable, si bé quan es redacte del planejament de detall del sector, s'haurà de tenir en compte la reculada de 9 metres des del límit de la parcel·la amb la CV-35, fins a la línia d'edificació».  
b. Ministeri de Foment, Demarcació de Carreteres de l'Estat a la Comunitat Valenciana, amb data entrada de 20 de maig de 2006, remet un informe que indica que pel terme municipal de l'Eliana no discorre cap carretera pertanyent a la xarxa estatal.  
c. Oficina del Pla de Carreteres de la conselleria d'Infraestructures, amb data 30 de gener de 2007 té entrada nou informe en sentit favorable, del tenor literal següent:  
«Ha tingut entrada en aquesta conselleria el dia 22 de setembre de 2006 una sol·licitud d'informe. Examinada aquesta documentació s'observa que s'han introduït les modificacions sol·licitades, que ja van ser informades favorablement el 2 de juny de 2006».  
d. Servei de Vies i Obres de la Diputació de València, amb data entrada de 31 d'octubre de 2006, remet informe que indica que la modificació pretesa no afecta la xarxa de carreteres de titularitat d'aqueixa diputació, al terme municipal de l'Eliana.  
Quart. Planejament vigent   
L'Eliana disposa de normes subsidiàries de planejament, adaptades a la Llei 6/1994, aprovades definitivament per la Comissió Territorial d'Urbanisme en sessió celebrada amb data 28 de juny de 2001.  
Cinqué. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 26 d'octubre de 2007, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Valoració global  
La modificació proposada s'ajusta a les noves determinacions del Projecte per a la construcció del tercer carril de l'autovia de Llíria en el tram de la A-7 a la Pobla de Vallbona, i atés que l'expedient disposa de l'informe favorable de la conselleria d'Infraestructures i Transports, com a òrgan titular de l'esmentada via, en conseqüència la modificació interessada es considera conforme a l'ordenament jurídic.  
Segon. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 10.a) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista de tot el que antecedeix, la Comissió Territorial d'Urbanisme, de data 28 de febrer de 2007, per unanimitat, acorda aprovar definitivament l'expedient de modificació puntal de les normes subsidiàries de l'Eliana en l'àmbit del c/ Toixa, i ha d'aportar per al segellat autonòmic del projecte dues còpies en suport digital.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica d'aquesta conselleria, segons el que disposa l'article 68.3c) de la Llei 5/1983, de 30 de desembre, de Govern Valencià, i l'article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptadors a partir de l'endemà a la data de recepció d'aquesta notificació.  
Si s'escau, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta conselleria, en relació amb l'article 68.3c) de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-li prèviament que derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada llei 29/98.  
Tot això sense perjudici que puga exercir qualsevol altre recurs o acció que crega oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 7 de novembre de 2007.- El secretari de la Comissió Territorial d'Urbanisme: Alvaro Aleixandre Ortí.